lv en en lv en lt en sl lt lv lv en pt lv hbs_lat lv lv lv en lv lv lv lv fr lv fi lv pt lv lv de lv lv lv lv lv lv lv lv lv lv lv lv lv lv lv lv lv es es en en es tr en en ne en lv en lv fr hbs_lat lv lv en lv en lv en lv en eo en en lv en lv en en en lv en de pt it hbs_lat fi es lv pt sk lv en pt nl eo sv lv lv lv lv lv lv pl lv hbs_lat lv lv en lv en eu en en en es es es kn lv lv en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en cs lv lv en cs lv en en it fr lv en en nb lt sl en en lv en en en lv fi lv pt lv lv de en lv lt pt lv en lv lv hbs_lat lv lv en lv lv en lv lv lv en
Kāpēc šis kaķēns ir jāiemidzina? - Karakuda | Art 360°
Ka | Kadrs • Frame
Ra | Rakstniecība • Writing
Ku | Kultūra • Culture
Da | Daba • Nature
Kāpēc šis kaķēns ir jāiemidzina?
Cilvēki ir nežēlīgi un nejūtīgi. Protams, ne visi. Taču liela daļa ļaužu ir virzīti uz naudu. Viņiem galvenais ir nopelnīt naudu, neskatoties un nerēķinoties itin ne ar ko. Pat ja tā ir dzīva radība, cilvēkam ieslēdzas vienaldzība, ja dzīvā radība ir saistīta ar naudu.
Protams, ka vetārsts, kurš ir pie pilna saprāta, nekad neiemidzinās dzīvnieku tikai tāpēc, ka viņu nevar pārdot. Viss beidzās ar to, ka kaķēns tika atstāts veterinārajā klīnikā ar tekstu – dariet ko gribat ar viņu. Vetārste, protams, darīja to, kas ir viņas darbs – ķērās klāt pie diagnozes un ārstēšanas. Izrādās, ka kaķēnam bija bruka, kuru ar pavisam vienkāršu ķirurģiju varēja ārstēt. Tātad kaķēns neder pārošanai, jo viņš ir jākastrē, taču tas nav nekas.
Viss beidzās ar to, ka kaķēns tika operēts un divas dienas dzīvoja veterinārajā klīnikā viens pats. Kaķēnam bija jāatrodas būrī vairākas stundas, kamēr neviena nebija klīnikā. To nevarēja brīvi palaist pastaigāties pa klīnikas telpām, jo uz kustībām reaģē signalizācijas sistēmas un nerunāsim jau par to, ka uz plauktiem atrodas dažādi medikamenti un citas veterinārās ārstniecības lietas. Tās varētu arī darīt kaitējumu mazam kaķēnam. Uz tām var uzkāpt. Tās iespējams apgāzt.
Trešdien ierados klīnikā un noklausījos šo stāstu. Biju milzīgā šokā. Kaķēns ar ciltsrakstiem, dokumentiem, tīru šķirni tiek iemidzināts tikai tāpēc, ka mazajam ir nelielas problēmas. Man tas nav saprotams. Varbūt tas tāpēc, ka es ļoti mīlu visus dzīvniekus un visu savu dzīvi esmu veltījusi, lai palīdzētu tiem, kuriem mana palīdzība ir nepieciešama. Mani neinteresē nauda un peļņa, ja ir runa par lolojumdzīvniekiem. Šādi rīkoties nedrīkst. Ja sieviete ir šādi izrīkojusies, tad dzīve viņu kādreiz par šo cietsirdību sodīs.
Kaķēns ir ļoti mīļš. Viņam ļoti patīk sabiedrība. Viņš prasa uzmanību, jo ir sabiedrisks un viņu ir nepieciešams savest kārtībā. Uz vēdera dzīvnieciņam ir divas brūces. Tās pieprasa regulāru apkopšanu, lai viss labi sadzītu. Veseļošanās procesā kaķēns staigā visu laiku apkārt ar slapju dibenu. Tas regulāri jātīra, lai neveidotos iekaisumi un kaķis nestaigātu riņķī ar nepatīkamu aromātu. Tā kā kaķēnam pēc šķirnes ir plakans deguns, salīdzinājumā ar saviem sugas brāļiem un māsām, purna kopšana ir neatņemama ikdienas sastāvdaļa. Kaķēnam ir tekošas acis un viņa purniņš regulāri cieš no izdalījumiem, tāpēc acu tīrīšana ir neatņemama ikdienas sastāvdaļa.
Man ļoti gribējās palīdzēt šim mazajam dzīvniekam. Es negribēju, lai viņš pavada savas dienas viens pats. Nolēmu viņu ņemt pie sevis. Mājās. Tātad vidē, kur viņš tiktu samīļots, apkopts un izklaidēts. Man mājās jau ir divi kaķi, bet es domāju, ka nekas slikts nenotiks, ja šai kompānijai pievienosies vēl viens mazs kaķēns uz pāris dienām. Kāpēc uz pāris dienām? Tāpēc, ka neskatoties uz kaķēna problēmām, viņam ir atrasti mīloši saimnieki, kuri gaida sestdienu, kad varēs mazo dzīvnieciņu vest pie sevis un mīlēt viņu visu mūžu.
Kad atvedu kaķēnu mājās, konstatēju, ka kaķēns ir ļoti kaulains, nevis veselīgi apaļš. Kažoks bija klāts ar blusām un blusu izkārnījumiem. Bija sajūta, ka esmu atvedusi no ielas savāktu kaķēnu, nevis šķirnes kaķēnu ar visiem dokumentiem un ciltsrakstiem. Protams, es saprotu, ka var gadīties, ka kaķim piemetas kāda blusa, bet nevar pieļaut, ka tik mazam kaķēnam kažoks ir noklāts ar blusām. Radās aizdomas, ka šādos sliktos apstākļos tiek pavairoti šie kaķēni. Šie saimnieki ir no tiem, kas pelna naudu pavairojot dzīvniekus neatbilstošos apstākļos.
Tad kad atvedu mazo mājās, sākās darbs pie kaķēna kopšanas un savešanas kārtībā – normālā paskatā. Pirmais – iedevu kaķēnam kārtīgi paēst. Piebēru pilnus šķīvjus, lai mazais var ēst tik, cik viņš grib. Jo kaķēniem un kucēniem līdz gada vecumam, ir jādod ēst tik, cik viņš pats grib. Tieši tā pat kā mazam bērnam. Jo ja mēs mūsu mazos dzīvniekus nebarosim un viņiem būs nepietiekams uzturs, radīsies dažādas veselības problēmas, kas var nākotnē pat krietni saīsināt dzīvnieka dzīves ilgumu. Nākošais solis bija – ļaut mazajam atpūsties. Dot iespēju viņam iejusties un saprast, ka ir drošībā. Neviens viņu te nemocīs bez iemesla.
Vai mazais kaķēns nav atstājis aiz sevis peļķes? Ziniet – nebija nevienas peļķes. Kaķēnam paliek labāk. Nākamajā dienā, kad kaķēns bija atpūties un atguvies, sākās darbs pie vizuālās sakopšanas. Vairākas minūtes tika pavadītas pie acu tīrīšanas. Cilvēks, kas „ražo šos dzīvniekus“ nebija šim aspektam pievērsis uzmanību. Nākamais solis bija kaķa mazgāšana, lai atbrīvotos no blusām un gružiem. Lai arī cik nepatīkama kaķim ir vanna, šķiet, ka pēc šīs vannas mazais atslāba. Vairs nekas nekoda un viņš varēja mierīgi gulēt. Beidzot ir sākusies vieglāka dzīve, ko šis mazais gaidīja visu savu īso mūžu, kas viņam ir.
Ko es gribu ar šo pateikt? Neesiet mantkārīgi. Man ļoti žēl, ka cilvēki ir gatavi naudas dēļ atņemt dzīvniekam dzīvību. Domāju, ka pie vainas ir sabiedrības attieksme. Kamēr turpināsim pieprasīt šķirnes kaķus un suņus, audzētāji turpinās šo dzīvnieku pavairošanu arī nepieņemamos apstākļos. Tāpēc aicinu apdomāt, vai tiešām ir nepieciešams sugas kaķis vai suns? Jeb labāk dot pajumti parastam dzīvnieciņam no patversmes?
Jennifer C. fotogrāfija “Kitten” ir licencēta saskaņā ar CC BY 2.0.
Tagged dzīvnieku kopšana Karakuda pamesti kaķi
Es tev SIRDI, tu man SIRDSMIERU
Liepājas Simfoniskais orķestris īpaši akcentēs latviešu atskaņotājmāksliniekus
September 17, 2021 Iveta Vēvere
Pastaiga Ropažu ielā № 2
February 25, 2021January 27, 2021 Sergejs Sergejevs, Ņikita Šukļins
Spirāles, detaļas un tēli jeb kāpēc būtu jālasa Gabriels Garsija Markess
January 16, 2019January 16, 2019 Marta Zvirgzdiņa
Tavs komentārs Cancel reply
This site uses Akismet to reduce spam. Learn how your comment data is processed.
September 29, 2022September 19, 2022 Sandris Saulītis 0
Izklausās banāli, bet labais vienmēr uzvar
September 27, 2022September 19, 2022 Karakuda 0
Via Cultura atsāk darbību ar lekciju par mākslinieciskās izteiksmes līdzekļiem
September 22, 2022September 22, 2022 Gunita Lagzdiņa-Skroderēna 0
The Blue Blue Man
September 22, 2022September 19, 2022 Aleksandra Reisnere 0
Ar savu ētisko stāju kaut drusku stāvēt tām šausmām pretī
September 20, 2022September 19, 2022 Karakuda 0
Forumi | Diskusijas (19)
View kara.kuda.10’s profile on Facebook
View @karakuda360’s profile on Twitter
View karakuda360’s profile on Instagram
Liepājas simfoniskais orķestris daba kur studēt mākslu studēt kino rakstniecība Dzeja Ģeneralitāte Barselona mīlestība pandēmija jūra Latvija Katalonijas neatkarība Generalitat de Catalunya audiovizuālā mediju māksla mūzikas video 1-O audiovizuālā māksla Liepāja sapņi mēdiju māksla Ostankino Catalunya LSO Katalonija Ziemeļblāzmas pils Karakuda Ukrainas karš Rīga īsfilmas VEF Kultūras pils Barcelona studēt televīziju PPLA mūzika publicistika ģimene Lielais dzintars LTV Diada Katalonijas vēsture studentu filmas intervija RISEBA AVMM māksla vienota Spānija Atmoda Spānija video īsfilma tiešsaiste RISEBA COVID-19 sajūtas Mediju kvalitāte proza reportāža Katalonijas referendums studenti latviešu valoda Ukraina Liepājas Universitāte Latvijas neatkarība laime
News Portal Pro | Theme: News Portal Pro by Mystery Themes
Da | Daba • Nature
Karakuda | Art 360°
Ka | Kadrs • Frame
Ra | Rakstniecība • Creative Writing
Ku | Kultūra • Culture
Literārā publicistika • Literary journalism